双调・风入松忆旧
作者：赵天锡
朝代：元

paragraphs: 怨东风不到小窗纱，枉辜负荏苒韶华。
泪痕湮透香罗帕，凭阑干望夕阳西下。
恼人情愁闻杜宇，凝眸处数归鸦。
唤丫鬟休买小桃花，一任教云鬓堆鸦。
眉儿淡了不堪画，愁和闷将人禁加。
咫尺间那人在家，浑一似阻天涯。
记前日席上泛流霞，正遇着宿世冤家。
自从见了心牵挂，心儿里撇他不下。
梦儿里常常见他，说不的半星儿话。
忆刘郎当日到仙苑，使自家心绪悬悬。
眼儿里见了心儿里恋，口儿里不敢胡言。
朝夕里只得告天，何时得再团圆？。